Source: https://kanepitemp.wordpress.com/2012/06/11/narkoaris-suudistatav-mees-ei-leppinud-enda-suudimoistmisega/
Timestamp: 2017-11-24 05:37:47+00:00
Document Index: 1618117

Matched Legal Cases: ['kohus ', 'kohus ', 'kohus ', 'kohus ', 'kohus ', 'Kohus ']

Narkoäris süüdistatav mees ei leppinud enda süüdimõistmisega | Kanepitemp
11. juuni 2012
Narkoäris süüdistatav mees ei leppinud enda süüdimõistmisega
Posted by mageveekala under kanep, narkokuriteod | Sildid: Harju maakohus, Tallinna ringkonnakohus |
Postimees, 11.06.2012
Narkoäri eest Harju maakohtu otsusel reaalse vangistuse saanud mees ei leppinud enda süüdimõistmisega ja taotles lõppeval nädalal Tallinna ringkonnakohtus enda õigeksmõistmist.
29-aastase Lehar Reimandi kaitsja kinnitas apellatsioonkaebuses, et tema kliendi süü on tõendamata ja seeõttu pole süüdimõistmiseks alust. Ringkonnakohus kuulutab lahendi 29. juunil.
Harju maakohus karistas veebruari alguses Lehar Reimandit kolmeaastase vangistusega, millele liideti varasem kandmata karistus ning seega kujunes Reimandi karistusaja lõplikuks pikkuseks viis aastat, 11 kuud ja 27 päeva. Kaspar-Kenneth Hirtentreud (28) karistas kohus samuti kolmeaastase vangistusega, millele liideti varasem kandmata karistus, kuid arvati maha eelvangistuses viibitud aeg. Seega kujunes Kaspar-Kennethi karistuse lõplikuks pikkuseks kolm aastat, üks kuu ja kümme päeva.
Lisaks mõistis kohus meestelt välja sundraha ja kriminaalmenetluse kulud, sealhulgas ekspertiisitasu, mis mõlema puhul oli üle 1700 euro.
Süüdistuse järgi omandas Reimand eeluurimisel täpselt tuvastamata ajal enne mullu 6. maid tuvastamata isiku käest 47,38 grammi kanepiõisikuid ning koos Kaspar-Kenneth Hirtentreuga andsid uimastipaki edasi ühele mehele. Selleks asetasid nad narkootikumid Harjumaal teeäärsesse kuivenduskraavi ja ütlesid mehele, kust ta paki üles leiab. Narkoäri jäi siiski lühikeseks, kuna politsei pidas sellega seotud mehed kinni juba sama päeva pärastlõunal.
Lisaks omandas Reimand eeluurimisel tuvastamata isikult ja tuvastamata ajal enne mullu 11. juunit 162,2 grammi GHBna tuntud narkovedelikku, mida hoidis koos Hirtentreuga viimase kasutuses olevas sõiduautos, kuni mõlemad mehed 11. juunil Tallinnas kahtlustatavatena kinni peeti.
Narkoäris süüdistatav mees ei leppinud enda süüdimõistmisega (Postimees)
Narkoäris süüdistatav mees ei leppinud enda süüdimõistmisega (Delfi)
Kohus karistas kanepiärikaid vangistusega
11. juuni 2012 at 08:06
kanep, narkokuriteod
Sildid: Harju maakohus, Tallinna ringkonnakohus